Britaniya parlamenti “Breksit” to‘g‘risidagi qonun loyihasini ma’qulladi. Hujjat imzolanish uchun qirolichaga yuborilgan

Britaniya parlamentining ikkala palatasi ham 2020-yil 31-yanvar kuni mamlakatning Yevropa Ittifoqidan chiqishi to‘g‘risidagi qonun loyihasini ma’qulladi, deb xabar beradi Meduza.

Hujjat imzolanishi uchun Buyuk Britaniya qirolichasi Yelizaveta II ga yuborilgan. Shuningdek, uni Yevroparlament ham ratifikatsiya qilish kerak.
Buyuk Britaniyaning Yevropa Ittifoqidan chiqishi dastlab 2019-yilning mart oyiga mo‘ljallangan edi, biroq parlament va hukumat o‘rtasida yakdil qarorga kelinmagani sabab bir necha bor qoldirilgan.

2019-yilning dekabrida “Breksit”ning tezroq amalga oshishi tarafdori bo‘lgan bosh vazir Boris Jonsonning Konservativ partiyasi parlament saylovlarida g‘alaba qozongan edi.